《晚自神扶岩归新江口》
明代·区怀瑞

出谷未十里，乱流应几湾。暗泉纷咽石，斜日远衔山。

径仄疑无路，林深早闭关。如何幽赏客，松暝不知还。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。